turjo4nis/wikipedia-bn-dump-20250701 huggingface dataset:
তামাবিল স্থলবন্দর

তামাবিল স্থলবন্দর, বাংলাদেশ স্থলবন্দর কর্তৃপক্ষের নিজস্ব ব্যবস্থাপনায় পরিচালিত একটি স্থলবন্দর। এটি সিলেট জেলার অন্তর্গত গোয়াইনঘাট উপজেলার তামাবিল নামক স্থানে অবস্থিত। স্থলবন্দরটি ভারতের মেঘালয় রাজ্যের পশ্চিম জৈন্তিয়া পাহাড় জেলায় ডাউকি সীমান্ত দিয়ে আমদানি-রপ্তানির কাজে ব্যবহৃত হচ্ছে। এটি বাংলাদেশের ১১তম স্থলবন্দর

অবস্থান 
তামাবিল স্থলবন্দরটি সিলেট জেলার অন্তর্গত গোয়াইনঘাট উপজেলার তামাবিলে গোয়াইন নদীর উপকন্ঠে অবস্থিত। এর বিপরীতে ভারতের মেঘালয় রাজ্যের ডাউকি সীমান্ত। উভয় পার্শ্বে কাষ্টমস ও ইমিগ্রেশন অফিস এবং সড়ক যোগাযোগ রয়েছে। এটি সিলেট শহর থেকে প্রায় ৫৬ কিলোমিটার উত্তরে ও গোয়াইনঘাট উপজেলা থেকে প্রায় ৩৪ কিলোমিটার উত্তরে অবস্থিত।

ইতিহাস 
২০০২ সালের জানুয়ারিতে সরকার তামাবিল কাস্টমস স্টেশনকে স্থলবন্দরে উন্নীত করার ঘোষণা দেয়। পরবর্তীতে ২০১৫ সালের ৮ মে স্থলবন্দরটির নির্মাণ কাজ উদ্বোধন করা হয়। নৌপরিবহন মন্ত্রণালয়ের আওতাধীন বাংলাদেশ স্থলবন্দর কর্তৃপক্ষের সরাসরি নিয়ন্ত্রণে তামাবিল স্থলবন্দরের কার্যক্রম পরিচালিত হয়। জাতীয় রাজস্ব বোর্ডের আওতায় তামাবিল স্থল শুল্ক ষ্টেশনের কার্যক্রম চালু হয়। ভারত হতে আমদানিকৃত পণ্য গ্রহণ, সংরক্ষণ, কাস্টমস্ কর্তৃক রাজস্ব আদায়ের ক্ষেত্রে প্রয়োজনীয় অবকাঠামোগত সুবিধা ও সেবা প্রদানের লক্ষ্যে সরকার কর্তৃক তামাবিল স্থলবন্দর ঘোষণা করা হয়। প্রাথমিকভাবে একটি উন্নয়ন প্রকল্পের আওতায় বন্দরের ২৩.৭২ একর জমি অধিগ্রহণপূর্বক প্রয়োজনীয় অবকাঠামো নির্মিত হয়। পরবর্তীতে তৎকালীন অর্থমন্ত্রী এবং নৌ-পরিবহন মন্ত্রী মহোদয় কর্তৃক গত ২৭-১০-২০১৭ খ্রি: তারিখে তামাবিল স্থলবন্দরের অপারেশনাল কার্যক্রম উদ্বোধন করা হয়।

অবকাঠামো 
স্থলবন্দরটির ওপেন ইয়ার্ড (ট্রান্সশিপমেন্ট, পার্কিং ও স্টেক ইয়ার্ড) আয়তন ৩৭,৬২৯ বর্গফুট এবং ৮০০০ বর্গফুট আয়তন বিশিষ্ট ও ৪০০ মেঃ টন ধারণ ক্ষমতাসস্পন্ন পণ্য সংরক্ষণ ও সরবরাহের জন্য একটি গুদাম রয়েছে।

আমদানি-রপ্তানি 
আগে তামাবিল স্থলবন্দরে প্রতিদিন অন্তত ৫ থেকে ৭ কোটি টাকার পণ্য আমদানি-রফতানি হলেও বিগত ৩ মাসে তা কমে দাঁড়িয়েছে মাত্র ৭০ লাখ থেকে ১ কোটি টাকার মধ্যে।

রপ্তানি পণ্য 
আর এফ এল এর প্লাষ্টিক পণ্য, প্রাণ জুস, চিপস, স্কয়ার এর ঔষধ ইত্যাদি।

আমদানি পণ্য 
চুনাপাথর, ফল, শুটকি, পাথর, ড্রাই চিলি, ফ্লাই এ্যাশ, স্যান্ডস্টোন, চায়না ক্লে, বল ক্লে, মার্বেল চিপস, চিনি, গোলমরিচ, মসলা, মোটর পার্টস, ষ্টিলসামগ্রী, রেডিও, মার্বেল স্লাব, তামাক, শুকনা কুল, তেতুঁল, ফিটকিরি, আগরবাতি ইত্যাদি।

আরও দেখুন 
বাংলাদেশের স্থল বন্দরসমূহের তালিকা
চিলাহাটি স্থলবন্দর
বেনাপোল স্থলবন্দর
বুড়িমারী স্থলবন্দর
হিলি স্থলবন্দর

তথ্যসূত্র 

বাংলাদেশের স্থলবন্দর
বাংলাদেশের সীমান্ত
সিলেট জেলা
সিলেট বিভাগের জেলা
৯০ ঘন্টা

৯০ ঘন্টা হল ২০০৮ সালের একটি ভারতীয় বাংলা -ভাষা অ্যাকশন থ্রিলার চলচ্চিত্র যা সৌগত রায় বর্মন পরিচালিত। চলচ্চিত্রে অভিনয় করেছেন যীশু সেনগুপ্ত, টোটা রায়চৌধুরী এবং স্বস্তিকা মুখোপাধ্যায়। ছবিটি প্রযোজনা করেছে মরফিয়াস মিডিয়া ভেঞ্চারস।

পটভূমি 
এই ছবিটির কাহিনি অত্যন্ত ভিন্নধর্মী। এটি জর্জ, রিশিন সেন এবং তার স্ত্রী ময়ূরীর গল্প। যখন জর্জ রিশিন সেনের কাছ থেকে একটি চুক্তিভিত্তিক হত্যার কাজ গ্রহণ করে, তখন সে জানে না যে তার লক্ষ্য এবং ক্লায়েন্ট একই ব্যক্তি। রিশিন সেন একজন স্কিজোফ্রেনিক, যিনি নিজেকে মরতে চান। এটি বুঝতে পেরে জর্জ তার পেশাগত নীতিবোধ এবং একজন মানুষের প্রতি সত্যিকারের সহানুভূতির মধ্যে দ্বিধায় পড়ে যায়।

পরিস্থিতি আরও জটিল হয়ে ওঠে যখন জর্জ জানতে পারে রিশিনের স্ত্রী ময়ূরী তার প্রাক্তন প্রেমিকা। ময়ূরী তাকে তার স্বামীকে হত্যার বিপক্ষে রাজি করানোর চেষ্টা করে। এদিকে, জর্জ এবং রিশিন একটি সাধারণ আগ্রহ, সঙ্গীতের মাধ্যমে একে অপরের সঙ্গে বন্ধুত্ব গড়ে তোলে।

শেষে জর্জ এবং তার বর্তমান প্রেমিকা একে অপরকে হত্যা করে।

অভিনয়শিল্পী 

 টোটা রায়চৌধুরী - জর্জ
 যীশু সেনগুপ্ত - রিশিন সেন
 স্বস্তিকা মুখোপাধ্যায় - ময়ূরী
 ইয়ানা গুপ্তা - আইটেম
 মঞ্জুশ্রী গঙ্গোপাধ্যায় - জর্জের নতুন প্রেমিকা

সঙ্গীত 
সুর ও সঙ্গীত পরিচালনা করেন দেব চৌধুরী।

তথ্যসূত্র

বহিঃসংযোগ 
 

২০০৮-এর চলচ্চিত্র
বাংলা ভাষার ভারতীয় চলচ্চিত্র
২০০০-এর দশকের বাংলা ভাষার চলচ্চিত্র
নাকুগাঁও স্থলবন্দর

নাকুগাঁও স্থলবন্দর, বাংলাদেশ স্থলবন্দর কর্তৃপক্ষের নিজস্ব ব্যবস্থাপনায় পরিচালিত একটি স্থলবন্দর। এটি শেরপুর জেলার অন্তর্গত নালিতাবাড়ী উপজেলায় অবস্থিত। স্থলবন্দরটি ভারতের মেঘালয় রাজ্যের পশ্চিম গারো পাহাড় জেলার ডালু সীমান্ত ঘেঁষে অবস্থিত।

অবস্থান 
নাকুগাঁও স্থলবন্দর শেরপুর জেলা সদর থেকে প্রায় ৩৩ কিলোমিটার উত্তর-পূর্বে এবং নালিতাবাড়ি থেকে প্রায় ১৫ কিলোমিটার উত্তরে অবস্থিত।

ইতিহাস 
১৯৯৭ সালে নালিতাবাড়ী উপজেলার সীমান্তবর্তী নাকুগাঁওয়ে শুল্ক বন্দরের কাজ শুরু হয়। পাঁচ বছর পর ২০০২ সালে এক প্রজ্ঞাপনে পাথর ও কয়লা ছাড়া সব ধরনের পণ্যের বাণিজ্য বন্ধ হয়ে যায়। নৌ-পরিবহন মন্ত্রণালয়ের আওতাধীন বাংলাদেশ স্থলবন্দর কর্তৃপক্ষের সরাসরি নিয়ন্ত্রণে নাকুগাঁও স্থলবন্দরের কার্যক্রম পরিচালতি হয়। জাতীয় রাজস্ব বোর্ডের আওতায় নাকুগাঁও স্থল শুল্ক স্টেশনের কার্যক্রম চালু হয়। ভারত হতে আমদানিকৃত পণ্য গ্রহণ, সংরক্ষণ, কাস্টমস কর্তৃক রাজস্ব আদায়ের ক্ষেত্রে প্রয়োজনীয় অবকাঠামোগত সুবিধা ও সেবা প্রদানের লক্ষে সরকার কর্তৃক নাকুগাঁও স্থলবন্দর ঘোষণা করা হয়। প্রাথমিকভাবে একটি উন্নয়ন প্রকল্পের আওতায় বন্দরের ১৩.৪৬ একর জমি অধিগ্রহণপূর্বক প্রয়োজনীয় অবকাঠামো নির্মিত হয়। গত ১৮-০৬-২০১৫ খ্রিঃ তারিখে নাকুগাঁও স্থলবন্দরের অপারেশনাল কার্যক্রম উদ্বোধন করা হয়।

আরও দেখুন 
বাংলাদেশের স্থল বন্দরসমূহের তালিকা

চিলাহাটি স্থলবন্দর

বেনাপোল স্থলবন্দর

বুড়িমারী স্থলবন্দর

হিলি স্থলবন্দর

তথ্যসূত্র 

ময়মনসিংহ বিভাগ
বাংলাদেশের বিভাগ
শেরপুর জেলা
শেরপুর জেলার উপজেলা
শেরপুর জেলার জাতীয় সংসদীয় আসন
শেরপুর জেলার ইউনিয়ন
বিলোনিয়া স্থলবন্দর

বিলোনিয়া স্থলবন্দর, বাংলাদেশ স্থলবন্দর কর্তৃপক্ষের নিজস্ব ব্যবস্থাপনায় পরিচালিত ফেনী জেলার পরশুরাম উপজেলার বিলোনিয়া সীমান্তে অবস্থিত একটি স্থলবন্দর। এর বিপরীতে ভারতের ত্রিপুরা রাজ্যের মুহুরীঘাট এলসিএস রয়েছে। এটি দেশের ১৭তম স্থলবন্দর।

অবস্থান 
রাজধানী ঢাকা হতে দক্ষিণ-পশ্চিমে বিলোনিয়া স্থলবন্দরের দূরত্ব প্রায় ১৫৬ কিলোমিটার। এছাড়া স্থলবন্দরটি  ফেনী জেলা সদর থেকে ৫৫ কিলোমিটার ও পরশুরাম উপজেলা থেকে মাত্র ৪ কিলোমিটার উত্তরে অবস্থিত।

ইতিহাস 
প্রতিবেশী দেশ ভারতের সঙ্গে ব্যবসা-বাণিজ্য সম্প্রসারণের লক্ষ্যে ২৩ ফেব্রুয়ারি ২০০৯ তারিখ বিলোনিয়া শুল্ক স্টেশনকে স্থলবন্দর ঘোষণা করা হয় এবং ১৯ ডিসেম্বর ২০২২ তারিখ বন্দরের অপারেশনাল কার্যক্রম শুরু হয়। ২১ মে ২০২৩ আনুষ্ঠানিক ভাবে উদ্বোধন করা হয়।

তথ্যসূত্র 

বাংলাদেশের গ্রাম
ভারতের গ্রাম
বাংলাদেশের স্থলবন্দর
ফেনী জেলা
ফেনী জেলার উপজেলা
চট্টগ্রাম বিভাগের জেলা
চট্টগ্রাম বিভাগ
চট্টগ্রাম বিভাগের অর্থনীতি
আমার ভুবন

আমার ভুবন হল মৃণাল সেন পরিচালিত ২০০২ সালের একটি বাংলা চলচ্চিত্র। ছবিটি ভারতের একটি সম্প্রদায়কে চিত্রিত করে যেখানে দেশের বাকি অংশকে প্রভাবিত করে ব্যাপক ঘৃণা ও সহিংসতা সত্ত্বেও লোকেরা শান্তিপূর্ণভাবে সহাবস্থান করে এবং ভালবাসা ভাগ করে নেয়। এই ছবির জন্য মৃণাল সেন ২০০২ সালে কায়রো আন্তর্জাতিক চলচ্চিত্র উৎসবে সেরা পরিচালকের পুরস্কার পান। চিত্রনাট্যটি আফসার আমেদের ধানজ্যোৎস্না উপন্যাস থেকে নেওয়া হয়েছে।

পটভূমি 
গল্পটি সখিনা এবং নূরের চারপাশে আবর্তিত, যারা তালাকপ্রাপ্ত। সখিনা এর পর মেহেরকে বিয়ে করেছে, যে তাকে ভালোবাসে কিন্তু তার এবং তাদের তিন সন্তানের ভরণপোষণের জন্য সংগ্রাম করছে। নূর, যিনি মধ্যপ্রাচ্যে চলে গিয়েছিলেন, ধনী ব্যক্তি হিসেবে ফিরে আসেন এবং তিনিও আবার বিয়ে করেছেন।

স্বজন হিসেবে নূর মেহের এবং সখিনাকে সহায়তা করার চেষ্টা করেন, চাকরি ও আর্থিক সহায়তার প্রস্তাব দিয়ে। তবে উত্তেজনা সৃষ্টি হয় যখন নূর সখিনাকে একটি মূল্যবান নাকের অলঙ্কার ফিরিয়ে দেন। এই নাকের অলঙ্কারটি নূর সখিনাকে তাদের বিয়ের সময় দিয়েছিলেন, এবং যা মেহের টাকা যোগাড় করার জন্য বন্ধক রেখেছিলেন। এটি সখিনাকে অপমানিত এবং ব্যথিত অনুভব করায়।

অভিনয়শিল্পী 
 নন্দিতা দাস - সখিনা
 কৌশিক সেন - মেহের
 শাশ্বত চট্টোপাধ্যায় - নুর
 বিভাস চক্রবর্তী -
 অরুণ মুখোপাধ্যায় -

সঙ্গীত 
সুর ও সঙ্গীত পরিচালনা করেন দেবজ্যোতি মিশ্র।

পুরস্কার 
কায়রো আন্তর্জাতিক চলচ্চিত্র উৎসব:

 সেরা পরিচালক: মৃণাল সেন (জয়ী)
 সেরা অভিনেত্রী: নন্দিতা দাস (জয়ী)
গোল্ডেন পিরামিড: মনোনীত

ভারতে:
আনন্দলোক পুরস্কার:
 শ্রেষ্ঠ পুরুষ কণ্ঠশিল্পী - শ্রীকান্ত আচার্য (২০০৩ সালে)

তথ্যসূত্র

বহিঃসংযোগ 
 

বাংলা ভাষার ভারতীয় চলচ্চিত্র
২০০২ সালের চলচ্চিত্র
কিউবান অলিম্পিক কমিটি

কিউবান অলিম্পিক কমিটি (; এছাড়াও সংক্ষেপে আইওসি কোড সিইউবি দ্বারা পরিচিত) হলো কিউবার জাতীয় অলিম্পিক কমিটি। এই সংস্থাটির ১৯২৬ সালে প্রতিষ্ঠিত হয়েছে; প্রতিষ্ঠার ২৮ বছর পর ১৯৫৪ সালে আন্তর্জাতিক সংস্থা আন্তর্জাতিক অলিম্পিক কমিটির স্বীকৃতি লাভ করেছে। এই সংস্থার সদর দপ্তর কিউবার লা হাবানায় অবস্থিত।

বর্তমানে কিউবান অলিম্পিক কমিটির সভাপতির দায়িত্ব পালন করছেন রোবের্তো লেওন রিচার্দস আগিয়ার, যিনি ২০১৮ সাল হতে এই দায়িত্বে নিয়োজিত রয়েছেন; অন্যদিকে মহাসচিবের দায়িত্ব পালন করছেন রুপের্তো এরেরা তাবিও।

ইতিহাস
১৯২৬ সালে কিউবার বহু-ক্রীড়ার সর্বোচ্চ সংস্থা হিসেবে কিউবান অলিম্পিক কমিটি প্রতিষ্ঠিত হয়েছে। মিগেল মোয়েঙ্ক এই সংস্থার প্রথম সভাপতির দায়িত্ব পালন করেছেন, যিনি ১৯২৬ হতে ১৯৩০ পর্যন্ত সভাপতির দায়িত্বে নিয়োজিত ছিলেন।

প্রতিষ্ঠার পূর্বেই কিউবা ১৯০০ গ্রীষ্মকালীন অলিম্পিকে অংশগ্রহণ করার মাধ্যমে অলিম্পিক গেমসে অভিষেক করেছে।

আরও দেখুন
 অলিম্পিকে কিউবা

তথ্যসূত্র

বহিঃসংযোগ
 এএনওসিতে কিউবান অলিম্পিক কমিটি 
 অলিম্পিডিয়ায় কিউবান অলিম্পিক কমিটি 
 অলিম্পিক.কমে কিউবান অলিম্পিক কমিটি 

জাতীয় অলিম্পিক কমিটি
অলিম্পিকে কিউবা
কিউবার ক্রীড়া পরিচালনা পরিষদ
১৯২৬-এ কিউবায় প্রতিষ্ঠিত
১৯২৬-এ প্রতিষ্ঠিত ক্রীড়া সংস্থা
আবার অরণ্যে

আবার অরণ্য হলো গৌতম ঘোষ পরিচালিত ২০০৩ সালের একটি ভারতীয় বাংলা ভাষার নাট্য চলচ্চিত্র।

অভিনয়ে 
 সৌমিত্র চট্টোপাধ্যায় - অসীম
 শর্মিলা ঠাকুর - অপর্ণা (অসীমের স্ত্রী)
 শুভেন্দু চট্টোপাধ্যায় - সঞ্জয়
 চম্পা - চম্পা (সঞ্জয়ের স্ত্রী)
 তাবু - অমৃতা (অসীম ও অপর্ণার মেয়ে)
 সমিত ভঞ্জ - হরি
 রূপা গঙ্গোপাধ্যায় - শিমুল (হরির স্ত্রী)
 শাশ্বত চট্টোপাধ্যায় - শাশ্বত (সঞ্জয় ও চম্পার ছেলে)
 বিদীপ্তা চক্রবর্তী - বিদীপ্তা (শাশ্বতের স্ত্রী)
 যীশু সেনগুপ্ত - যীশু (শাশ্বতের বন্ধু)
 রজতাভ দত্ত - চা বাগানের ব্যবস্থাপক
 চৈতি ঘোষাল - ব্যবস্থাপকের স্ত্রী

সঙ্গীত 
সুর ও সঙ্গীত পরিচালনা করেন নির্মাতা গৌতম ঘোষ নিজেই।

তথ্যসূত্র

বহিঃসংযোগ 

 

২০০৩-এর চলচ্চিত্র
বাংলা ভাষার ভারতীয় চলচ্চিত্র
গৌতম ঘোষ পরিচালিত চলচ্চিত্র
২০০০-এর দশকের বাংলা ভাষার চলচ্চিত্র
কাঞ্চনপুর ইউনিয়ন, কুষ্টিয়া সদর

কাঞ্চনপুর ইউনিয়ন খুলনা বিভাগের কুষ্টিয়া জেলার সদর উপজেলার একটি ইউনিয়ন। ২০২২ সালে ইউনিয়নটিতে প্রথম ইউপি চেয়ারম্যান নির্বাচন অনুষ্ঠিত হয়।

গ্রাম সমূহ 

কাঞ্চনপুর ইউনিয়নে মোট ১১টি গ্রাম রয়েছে। এগুলো হলো:

 কাঞ্চনপুর
 রাতুলপাড়া
 ভবানীপুর
 পশ্চিম বালিয়াপাড়া
 পূর্ব বালিয়াপাড়া
 জোতপাড়া
 বড় শৈলগাড়ী
 বংশীতলা
 ছোট শৈলগাড়ী
 উত্তর বেলঘরিয় (চরপাড়া)
 দক্ষিন বেলঘরিয়

শিক্ষাপ্রতিষ্ঠান 

 মাধ্যমিক বিদ্যালয়

 বংশীতলা শহীদ স্মৃতি মাধ্যমিক বিদ্যালয় (১৯৯৪)

 নিম্ন মাধ্যমিক বিদ্যালয়

 বেলঘরিয়া রহিমা খাতুন নিম্ন মাধ্যমিক বালিকা বিদ্যালয় (২০১০)

 প্রাথমিক বিদ্যালয়

 ৪০ নং‌ বেলঘরিয়া সরকারি প্রাথমিক বিদ্যালয়
 ৪১ নং জোতপাড়া সরকারি প্রাথমিক বিদ্যালয়
 ১০৩ নং‌ কাঞ্চনপুর রাতুল পাড়া সরকারি প্রাথমিক বিদ্যালয় (১৯৭২)

তথ্যসূত্র 

কুষ্টিয়া সদর উপজেলার ইউনিয়ন
মিগেল দে সের্ভান্তেস পুরস্কার

মিগেল দে সের্ভান্তেস পুরস্কার () স্পেনীয় ভাষায় অসামান্য অবদান রেখেছেন এমন একজন লেখকের আজীবন কৃতিত্বকে সম্মান জানাতে প্রদানকৃত একটি বার্ষিক পুরস্কার।

ইতিহাস 
পুরস্কারটি ১৯৭৫ সালে স্পেনের সংস্কৃতি মন্ত্রণালয় কর্তৃক প্রতিষ্ঠিত হয়েছিল এবং পরের বছর প্রথম পুরস্কার দেওয়া হয়েছিল। দ্য এনসাইক্লোপিডিয়া ব্রিটানিকা এটিকে "স্পেনীয় ভাষার সাহিত্যের জন্য দেওয়া সবচেয়ে মর্যাদাপূর্ণ এবং দামী পুরস্কার" বলে অভিহিত করেছে। বিজয়ী ১২৫,০০০ ইউরোর একটি আর্থিক পুরস্কার পায়, যা এটিকে বিশ্বের সবচেয়ে ধনী সাহিত্য পুরস্কারগুলির মধ্যে একটি করে তোলে। পুরস্কারটি যে কোনো স্পেনীয়-ভাষী দেশের লেখক পেতে পারেন এবং প্রাপকের সামগ্রিক কাজের স্বীকৃতি দেয়।  সের্ভান্তেস পুরস্কারের ইতিহাসে প্রদত্ত সাতচল্লিশটি পুরস্কারের মধ্যে মাত্র ছয়টি নারীকে দেওয়া হয়েছে। ১৯৮৮ সালে, স্প্যানিশ লেখিকা মারিয়া জামব্রানো (১৯০৪-১৯৯১) প্রথম মহিলা লেখক হিসেবে সম্মানিত হন। ডন কিহোতের লেখক মিগেল দে সের্ভান্তেসের নামে এই পুরস্কারের নামকরণ করা হয়েছে।  আসোসিয়াসিওন দে আকাদেমিয়াস দে লা লেঙ্গুয়া এস্পানিওলা (যেমন, রেয়াল আকাদেমিয়া এস্পানিওলা) দ্বারা প্রার্থীদের মনোনিত করা হয়।

বিজয়ী
বিজয়ীদের তালিকা আনুষ্ঠানিক প্রেমিও ‘মিগেল সের্ভান্তেস’ ওয়েবসাইটে পাওয়া যায়।

তথ্যসূত্র

১৯৭৬-এ প্রবর্তিত পুরস্কার
মিগেল দে সের্ভান্তেস
স্পেনীয় ভাষার সাহিত্য
স্পেনের পুরস্কার
তাসের ঘর

তাসের ঘর দ্বারা বোঝানো হতে পারে:

 তাসের ঘর (১৯৫৭-এর চলচ্চিত্র) – মঙ্গল চক্রবর্তী পরিচালিত ১৯৫৭ সালের চলচ্চিত্র।
 তাসের ঘর (২০২০-এর চলচ্চিত্র) – হইচই-এ মুক্তিপ্রাপ্ত ২০২০ সালের চলচ্চিত্র।

আরও দেখুন 
 তাসের দেশ – কৌশিক মুখোপাধ্যায় পরিচালিত ২০১২ সালের চলচ্চিত্র।
২০২৪-এ মৃত্যু

২০২৪-এ মৃত্যু নিবন্ধটিতে ২০২৪ সালে মৃত্যুবরণ করছেন এমন উল্লেখযোগ্য ব্যক্তিদের একটি তালিকা। নিবন্ধটিতে মাসের নামের অনুচ্ছেদে তারিখ আকারে উল্লেখযোগ্য মৃত্যু লিপিবদ্ধ করা হয়েছে।

 ভুক্তি নাম, বয়স, দেশ (প্রযোজ্য ক্ষেত্রে), যে কারণে উল্লেখযোগ্য, মৃত্যুর প্রতিষ্ঠিত কারণ, তথ্যসূত্র ক্রমে যুক্ত করা হয়েছে।

ডিসেম্বর

২৬
 মনমোহন সিং, ৯২, ভারতের ত্রয়োদশ সাবেক প্রধানমন্ত্রী।

৬
 আবু জাফর, ৮১, বাংলাদেশী সংগীতশিল্পী ও গীতিকার।

নভেম্বর

২৩ 
 অরুণ চক্রবর্তী, ৭৮, ভারতীয় বাঙালি কবি ও গীতিকার, হৃদরোগ।

অক্টোবর

সেপ্টেম্বর

২১
 আবদুল গফুর, ৯৫, বাংলাদেশি সাংবাদিক, শিক্ষক, প্রাবন্ধিক ও ভাষা সৈনিক।

১১
 আলবের্তো ফুজিমোরি, ৮৬, পেরুর রাষ্ট্রপতি।

আগস্ট

২৯
 আবদুল গফুর মজিদ নূরানী, ৯৩, ভারতীয় আইনজীবী, সংবিধান বিশেষজ্ঞ, রাজনৈতিক ভাষ্যকার ও লেখক।

জুলাই

৩১
 অংশুমান গায়কওয়াড়, ৭১, ভারতীয় আন্তর্জাতিক ক্রিকেটার, ব্লাড ক্যানসার।

১৬
 আবু সাঈদ, ২২–২৩, বাংলাদেশী শিক্ষার্থী ও ২০২৪ সালের কোটা সংস্কার আন্দোলনের কর্মী।

জুন

মে

২৫
 আনোয়ার উল হক, বাংলাদেশ সুপ্রিম কোর্টের হাইকোর্ট বিভাগের বিচারক।

১৩ 
 আনোয়ারুল আজীম, ৫৬, বাংলাদেশী রাজনীতিবিদ, হত্যা।

১
 আবু আহমেদ জহিরুল আমিন খান, ৭৯, বাংলাদেশী জেনারেল।

এপ্রিল

২৯
 অ্যান্ড্রু স্টানেল, ৮১, ব্রিটিশ লিবারেল ডেমোক্র্যাট রাজনীতিবিদ।

২২ 
 অলিউল হক রুমি, ৫৯, বাংলাদেশী আভিনেতা, কোলন ক্যানসার।

৪
 আবু মারিয়া আল-কাহতানি, ৪৭, ইরাকি, আন নুসরা ফ্রন্ট কমান্ডার, হত্যা।

মার্চ

১৬
 আব্দুল হাই, ৭১, বাংলাদেশ আওয়ামী লীগের রাজনীতিবিদ, লিভার জটিলতা।
 আবুল কাশেম, ৮২, বাংলাদেশী রাজনীতিবিদ।

১৪
 আমির হোসেন খান, ৭৯-৮০, বাংলাদেশী পদার্থবিজ্ঞানী, শিক্ষাবিদ, লেখক ও অধ্যাপক, হৃদরোগ।

ফেব্রুয়ারি

২৫
 অ্যারন বুশনেল, ২৫, মার্কিন যুক্তরাষ্ট্রের বিমান বাহিনীর সৈনিক, আত্মহত্যা।

২০
 আন্দ্রেয়াস ব্রেহমে, ৬৩, জার্মান ফুটবল কোচ এবং সাবেক খেলোয়াড়, হার্ট অ্যাটাক। 
 আমীন সায়ানি, ৯১, ভারতীয় বেতার উপস্থাপক।

১৭
 অঞ্জনা ভৌমিক, ৭৯, ভারতীয় বাঙালী অভিনেত্রী, শ্বাসকষ্ট।

১৬
 অ্যালেক্সেই নাভালনি, ৪৮, রুশ রাজনৈতিক নেতা, রক্ত জমাটবদ্ধতা।

১০
 অচ্যুতন রামচন্দ্রন নায়ার, ৮৯, ভারতীয় চিত্রশিল্পী।

৯
 আবদুল মমিন চৌধুরী, ৮৪, বাংলাদেশী ইতিহাসবিদ এবং শিক্ষাবিদ।

৭
 আহমেদ রুবেল, ৫৫, বাংলাদেশী অভিনেতা।

জানুয়ারি

৩১
 আবুল হাশেম খান, ৬৮, বাংলাদেশ আওয়ামী লীগের রাজনীতিবিদ।

১৯ 
 আবদুল্লাহ বিন সাঈদ জালালাবাদী, ৮১, বাংলাদেশী ইসলামী ব্যক্তিত্ব।

তথ্যসূত্র 

২০২৪
স্পেস ক্যাডেট (চলচ্চিত্র)

স্পেস ক্যাডেট ২০২৪ সালের একটি মার্কিন হাস্যরসাত্মক চলচ্চিত্র, যা রচনা ও পরিচালনা করেছেন লিজ ডব্লিউ. গার্সিয়া। এতে অভিনয় করেছেন এমা রবার্টস, টম হপার, পপি লিউ ও গ্যাব্রিয়েল ইউনিয়ন।

চলচ্চিত্রটি ২০২৪ সালের ৪ জুলাই আন্তর্জাতিকভাবে অনলাইনে মুক্তি পেয়েছিল।

অভিনয়শিল্পী 
 এমা রবার্টস – রেক্স সিম্পসন
 টম হপার – লোগান ও'লিয়ারি
 পপি লিউ – নাদিন কাই
 গ্যাব্রিয়েল ইউনিয়ন – পাম প্রক্টর
 কুহু বর্মা – ভায়োলেট মেরি ভিসলাউস্কি
 ডেসি লায়ডিক – ড. স্টেসি কেলগ
 সেবাস্তিয়ান ইয়াত্রা – টডরিক স্পেন্সার
 স্যাম রোবার্ডস – ক্যালভিন সিম্পসন, রেক্সের বাবা
 ডেভ ফোলি – রুডলফ বোল্টন
 ইয়াশা জ্যাকসন – গ্রেস জ্যাকসন
 অ্যান্ড্রু কল – ক্যাপ্টেন জ্যাক মানচিনি
 জোসেফিন হুয়াং – মরিয়ম অসপ্রে
 ট্রয় ইওয়াতা – হেক্টর কানেকো
 টমাস মাটোস – জনি
 ফার্গি এল. ফিলিপ – বিংগো
 অ্যালি ব্রাউন – প্যারিস

নির্মাণ 
চলচ্চিত্রের মূল চিত্রগ্রহণ ২০২২ সালের আগস্ট থেকে অক্টোবর পর্যন্ত নিউ জার্সিতে হয়েছিল। বেল ল্যাবস হোমডেল কমপ্লেক্স, এসেক্স কাউন্টি বিমানবন্দর এবং ইউ. এস. স্পেস অ্যান্ড রকেট সেন্টারে চিত্রগ্রহণ করা হয়েছিল।

মুক্তি 
চলচ্চিত্রটি ২০২৪ সালের ৪ জুলাই অ্যামাজন এমজিএম স্টুডিওজের মাধ্যমে তাদের স্ট্রিমিং পরিষেবা প্রাইম ভিডিওতে মুক্তি পেয়েছিল।

তথ্যসূত্র

বহিঃসংযোগ 
 অ্যামাজন প্রাইমে 
 
 

২০২৪-এর চলচ্চিত্র
নাসা সম্পর্কে চলচ্চিত্র
নভোচারী সম্পর্কে চলচ্চিত্র
নিউ জার্সিতে ধারণকৃত চলচ্চিত্র
অ্যামাজন প্রাইম ভিডিও মৌলিক চলচ্চিত্র
অ্যামাজন এমজিএম স্টুডিওজের চলচ্চিত্র
মার্কিন হাস্যরসাত্মক চলচ্চিত্র
২০২০-এর দশকের ইংরেজি ভাষার চলচ্চিত্র
২০২৫ সালের ভারতীয় বাংলা চলচ্চিত্রের তালিকা

এটি বাংলা ভাষার ভারতীয় চলচ্চিত্রগুলির একটি তালিকা যা ২০২৫ সালে মুক্তি পেতে চলেছে৷

জানুয়ারি-মার্চ

এপ্রিল-জুন

জুলাই-সেপ্টেম্বর

অক্টোবর-ডিসেম্বর

আরো দেখুন

 ২০২৪ সালের ভারতীয় বাংলা চলচ্চিত্রের তালিকা

তথ্যসূত্র

২০২০-এর দশকের বাংলা ভাষার চলচ্চিত্র
বছর অনুযায়ী বাংলা চলচ্চিত্রের তালিকা
দেশ বা ভাষা অনুযায়ী ২০২৫ চলচ্চিত্রের তালিকা
২০২৫-এ চলচ্চিত্র মাধ্যম
২০২৫ সালের বাংলাদেশী চলচ্চিত্রের তালিকা

২০২৫ সালের বাংলাদেশী চলচ্চিত্র যেসকল চলচ্চিত্র মুক্তি পেয়েছে/পাবে তার তালিকা।

জানুয়ারি-মার্চ

এপ্রিল-জুন

জুলাই-সেপ্টেম্বর

অক্টোবর-ডিসেম্বর

আরো দেখুন
 ২০২৪ সালের বাংলাদেশী চলচ্চিত্রের তালিকা

তথ্যসূত্র

বছর অনুযায়ী বাংলাদেশী চলচ্চিত্রের তালিকা
২০২৫-এ বাংলাদেশ
২০২৫-এ চলচ্চিত্র মাধ্যম
রিভলবার রহস্য

রিভলভার রহস্য হল ২০২৩ সালে মুক্তিপ্রাপ্ত একটি ভারতীয় বাংলা ভাষার রোমাঞ্চকর গোয়েন্দা চলচ্চিত্র, যা রচনা ও পরিচালনা করেছেন অঞ্জন দত্ত। চলচ্চিত্রটি প্রযোজনা করেছে কালার অফ ড্রিমস এন্টারটেইনমেন্ট। এটি অঞ্জন দত্ত রচিত ড্যানি ডিটেকটিভ আইএনসি বইটির উপর ভিত্তি করে নির্মিত।

পটভূমি 
সুব্রত শর্মা, ড্যানি ডিটেকটিভ আইএনসি নামক একটি গোয়েন্দা সংস্থার অল্প সময়ের অপারেটর, একজন বড় সময়ের নির্মাতা, রাজা বন্দ্যোপাধ্যায়, তার স্ত্রী তমালীকে খুঁজে বের করার জন্য, যিনি জাভেদ খান নামে তার প্রেমিকের সাথে দার্জিলিংয়ে পালিয়ে গেছেন। সুব্রত তাকে এবং তার প্রেমিককে দার্জিলিং এর রিভলভার নামক একটি হোটেলে খুঁজে বের করতে পারে। ভাড়াটে গুন্ডাদের দ্বারা কুপিয়ে, তার নাক কেটে ফেলার পর, বাজেভাবে মারধর করা হয়, সুব্রত জানতে পারে যে তমালী এবং জাভেদ খান একটি অপহরণ করার এবং ক্লায়েন্ট রাজার কাছ থেকে মুক্তিপণ আদায় করার চেষ্টা করছে। যাইহোক, তমালী চুক্তি থেকে বেরিয়ে আসতে চায় এবং জাভেদের কাছ থেকে পালাতে সুব্রতর সাহায্য চায়। এই প্রক্রিয়ায় তমালী নিহত হয় এবং সুব্রত একটি অপহরণের সাক্ষী হয়। ক্লায়েন্ট দার্জিলিং এ আসে। সুব্রত স্থানীয় পুলিশদের কাছে প্রমাণ দেয় এবং তমালীর মৃতদেহ দাহ করা হয়। পটভূমিী অসংখ্য বাঁক এবং মোড়ের মধ্য দিয়ে সুব্রত জানতে পেরেছেন যে ঘটনাগুলির পুরো ধারাবাহিকগুলো যা মনে হয় তা নয়। যে তমালী মারা যায়নি এবং পুরো ব্যাপারটা কারচুপি করা হয়েছিল। সুব্রত অপরাধের সমাধান করতে এবং অবশেষে হত্যাকারীকে ধরতে সক্ষম হয়। সর্বোপরি, সুব্রতকে তার বস ড্যানি বন্দ্যোপাধ্যায়ের বয়স্ক ভূত দ্বারা সাহায্য করা হয় এবং সাহায্য করে, যাকে অনেক আগেই গুলি করে হত্যা করা হয়েছিল।

অভিনয়শিল্পী 
 সুপ্রভাত বন্দ্যোপাধ্যায় – সুব্রত শর্মা
 তনুশ্রী চক্রবর্তী – তমালী
 অঞ্জন দত্ত – ড্যানি বন্দ্যোপাধ্যায়
 ছন্দক চৌধুরী – পঞ্চক
 শোয়েব কবির – জাভেদ/অ্যান্টনি গোমস
 সুজন মুখোপাধ্যায়
 চন্দন সেন

সঙ্গীত 
সুর ও সঙ্গীত পরিচালনা করেন নীল দত্ত

তথ্যসূত্র

বহিঃসংযোগ 
 

২০২৩-এর চলচ্চিত্র
বাংলা ভাষার ভারতীয় চলচ্চিত্র
২০২০-এর দশকের বাংলা ভাষার চলচ্চিত্র
ভারতীয় গোয়েন্দা চলচ্চিত্র
২০২৩-এর রোমাঞ্চকর চলচ্চিত্র
ভালবাসা ভালবাসা (১৯৮৫-এর চলচ্চিত্র)

ভালোবাসা ভালোবাসা  তরুণ মজুমদার পরিচালিত ১৯৮৫ সালের একটি বাংলা রোমান্টিক চলচ্চিত্র। ছবিতে অভিনয় করেছেন তাপস পাল ও দেবশ্রী রায়। ১৯৮৫ সালের সর্বোচ্চ আয়কারী ভারতীয় বাংলা চলচ্চিত্র ।

পটভূমি 
কেয়া কলকাতার একটি কলেজের ছাত্রী এবং পাশাপাশি গান শেখার জন্য শ্রেণীতেও যায়। সে একটি মেয়েদের ছাত্রাবাসে থাকে, আর তার বাবা-মা এবং ভাইপো শিমুলতলা (বিহার) অঞ্চলে বাস করেন।
অরূপ একজন ক্ষুদ্র ব্যবসায়ী, যিনি মুরগির ব্যবসার সাথে যুক্ত এবং গরীব মানুষদের বিনামূল্যে ওষুধ এবং শিক্ষা দিয়ে সাহায্য করেন। তার মা একজন প্রসিদ্ধ গায়িকা ছিলেন, যিনি সম্প্রতি ক্যান্সারে মারা গেছেন। অরূপের বাবা তার মাকে গর্ভবতী অবস্থায় ফেলে রেখে একজন ধনী মহিলার সাথে চলে গিয়েছিলেন।

একদিন অরূপ মুরগির সরবরাহ দিতে কেয়ার ছাত্রাবাসে এলে তাদের মধ্যে ঝগড়া হয়। পরে কেয়া জানতে পারে যে অরূপ তার মায়ের মতোই প্রতিভাবান গায়ক। ধীরে ধীরে কেয়া অরূপের প্রেমে পড়ে এবং তার বাড়িতে যাতায়াত শুরু করে। কেয়া অরূপের কাজে সাহায্য করতে থাকে। একদিন কেয়া গ্রামোফোন কোম্পানির পক্ষ থেকে অরূপকে রবীন্দ্রসঙ্গীত রেকর্ড করার প্রস্তাব দেয়, কিন্তু অজানা কারণে অরূপ তা মানতে অস্বীকার করে এবং উল্টো কেয়াকে বাড়ি থেকে বের করে দেয়।

পরে অরূপ তার ভুল বুঝতে পারে এবং গান গাওয়া শুরু করে। তাদের মধ্যে ভুল বোঝাবুঝি মিটে যায়। দুর্গাপূজার ছুটিতে কেয়া যখন শিমুলতলায় যায়, তখন পরিকল্পনামতো অরূপ তার পেছন পেছন সেখানে যায়। সেখানে তারা জানতে পারে যে কেয়ার বাবা কেয়ার বিয়ে ইতিমধ্যেই একজন ইঞ্জিনিয়ারের সাথে ঠিক করে ফেলেছেন, যিনি আবার একজন ধনী ব্যারিস্টারের ছেলে।

অরূপ তার ভালো স্বভাবের মাধ্যমে কেয়ার বাবা-মা এবং ভাইয়ের মন জয় করার চেষ্টা করে। কিন্তু একসময় অরূপ বুঝতে পারে যে ব্যারিস্টার আর তার ছেলে আর কেউ নয়, তার নিজের বাবা এবং সৎভাই। কেয়ার মায়ের অনুরোধে অরূপ সিদ্ধান্ত নেয় যে সে কাউকে কিছু না জানিয়ে শিমুলতলা ছেড়ে চলে যাবে। তবে যাওয়ার আগে, বিজয়া সম্মিলনীর মঞ্চে সে তার জীবনের শেষ গানটি গাওয়ার সিদ্ধান্ত নেয়।

গানের মাধ্যমে অরূপ তার মায়ের দুঃখের কাহিনি, তার সংগ্রাম এবং কেমন করে তার বাবা তাকে তার অসুস্থ মায়ের সাথে দেখা করানোর জন্য করা অনুরোধ উপেক্ষা করেছিল, তা প্রকাশ করে। গান শুনে অরূপের বাবা তার জীবনের সবচেয়ে বড় ভুল বুঝতে পারেন এবং তার ছেলের কাছে ক্ষমা চান। শেষে কেয়ার বাবা-মা অরূপ এবং কেয়ার বিয়েতে সম্মতি দেন। সিনেমা শেষ হয় এক সুখী পরিণতির মাধ্যমে।

অভিনয়শিল্পী 
 তাপস পাল - অরূপ
 দেবশ্রী রায় - কেয়া
 রুমা গুহঠাকুরতা - কেয়ার মা
 উৎপল দত্ত - কেয়ার বাবা
 অনুপ কুমার - কেয়ার চাচাতো ভাই
 সন্তু মুখোপাধ্যায় - দেবু দা (কেয়ার সঙ্গীত শিক্ষক) 
 সুমিত্রা মুখোপাধ্যায় - শুভনা বউদি (দেবুর স্ত্রী) 
 মাধবী মুখোপাধ্যায় - প্রতিমা (অরূপের মা) 
 সত্য বন্দ্যোপাধ্যায় - অবনি (অরূপের বাবা) 
 কৌশিক বন্দ্যোপাধ্যায় - অনিমেষ (অবনির দ্বিতীয় পুত্র; কেয়া’র বাগদত্তা)

সঙ্গীত 
সুর ও সঙ্গীত পরিচালনা করেন হেমন্ত মুখোপাধ্যায়

 প্লেব্যাক কণ্ঠশিল্পী :অরুন্ধতী হোম চৌধুরী, হৈমন্তী শুক্লা, হেমন্ত মুখোপাধ্যায়, সন্তু মুখোপাধ্যায়, শিবাজী চট্টোপাধ্যায়

পুরস্কার
 বিএফজেএ পুরস্কার  (১৯৮৬)
 সেরা সম্পাদক - রমেশ জোশি
 সেরা গীতিকার- পুলক বন্দ্যোপাধ্যায়
 সেরা সঙ্গীত পরিচালক- হেমন্ত মুখোপাধ্যায়
 সেরা প্লেব্যাক কণ্ঠশিল্পী (নারী)- অরুন্ধতী হোম চৌধুরী
 সেরা প্লেব্যাক কণ্ঠশিল্পী (পুরুষ)- শিবাজী চট্টোপাধ্যায়

তথ্যসূত্র

বহিঃসংযোগ 
 

১৯৮৫-এর চলচ্চিত্র
বাংলা ভাষার ভারতীয় চলচ্চিত্র
১৯৮০-এর দশকের বাংলা ভাষার চলচ্চিত্র
তরুণ মজুমদার পরিচালিত চলচ্চিত্র
হেমন্ত মুখোপাধ্যায় সুরারোপিত চলচ্চিত্র
অরুন্ধতী হোম চৌধুরী

অরুন্ধতী হোম চৌধুরী একজন বাঙালি ভারতীয় রবীন্দ্রসঙ্গীত এবং বাংলা গানের শিল্পী। তিনি বেশিরভাগ বাংলা ভাষার চলচ্চিত্রে প্লেব্যাক গায়িকা অঔঅ হিসেবে কাজ করেছেন।

জীবন সংসার 
সঙ্গীত জগতের পরিচিত ব্যক্তিত্ব হিসেবে অরুন্ধতী হোম চৌধুরী ১৯৮৭ সালে ভারতীয় সঙ্গীত জগতের আরেক জনপ্রিয় সঙ্গীত পরিচালক ও গায়ক শিবাজী চট্টোপাধ্যায়ের সাথে পরিণয় সূত্রে আবদ্ধ হন।

নির্বাচিত চলচ্চিত্রের তালিকা 
 দাদার কীর্তি (১৯৮০)
 ভালবাসা ভালবাসা (১৯৮৫)
 পথভোলা (১৯৮৬)
 বিদ্রোহী (১৯৮৭)
 গায়ক (১৯৮৭)
 অঞ্জলি (১৯৮৮)
 ছোট বউ (১৯৮৮)
 আগমন (১৯৮৮)
 শতরূপা (১৯৮৯)
 ব্যাবধান (১৯৯০)
 পথ ও প্রসাদ (১৯৯১)
 অভাগিনী (১৯৯১)
 নীলিময় নীল (১৯৯১)
 নবাব (১৯৯১)
 ইন্দ্রজিৎ (১৯৯২)
 সুরের ভুবনে (১৯৯২)
 পৃথিবির শেশ স্টেশন (১৯৯৩)
 মায়া মমতা (১৯৯৩)
 শিল্পী (১৯৯৪)
 কথাছিলো (১৯৯৪)
 গীত সঙ্গীত (১৯৯৫)
 কাকাবাবু হেরে গেলেন? (১৯৯৫)
 পূজা (১৯৯৬)
 নাচ নাগিনী নাচ রে (১৯৯৬)
 মুখ্যমন্ত্রী (১৯৯৬)
 দামু (১৯৯৬)
 হিমঘর (১৯৯৬)
 বারো বউ (১৯৯৭)
 আলো (২০০৩)

নির্বাচিত এ্যালবামের তালিকা 

 কুমোদ কাব্য গীতি (১৯৮৩)
 হৃদয়ের এতো গান (১৯৯১)
 মোর বিনা কোন সুরে (২০০৪)
 মনে পড়ে (২০১০)
 তোমারই স্মৃতি শুধায়ে (২০২০)

পুরস্কার 

 ১৯৭৫, ১৯৮৬ এবং ২০০৭ সালে সেরা মহিলা প্লেব্যাক গায়ক সহ বেশ কয়েকটি বিএফজেএ পুরস্কার
 বঙ্গভূষণ (২০১৮)

তথ্যসূত্র

বহিঃসংযোগ 
 

জীবিত ব্যক্তি
বাঙালি সঙ্গীতশিল্পী
রবীন্দ্রসঙ্গীত শিল্পী
ভারতীয় নেপথ্য সঙ্গীতশিল্পী
পশ্চিমবঙ্গের সঙ্গীতশিল্পী

en:Arundhati Holme Chowdhury
ঘানা সরকার

ঘানা সরকার একটি সংসদীয় গণতন্ত্র হিসাবে তৈরি করা হয়েছিল, তারপরে ঘানায় সামরিক এবং বেসামরিক সরকারগুলি পরিবর্তন করা হয়েছিল। ১৯৯৩  সালের জানুয়ারিতে, ১৯৯২ সালের শেষের দিকে রাষ্ট্রপতি এবং সংসদীয় নির্বাচনের পর সামরিক সরকার চতুর্থ প্রজাতন্ত্রের পথ দেয়। ১৯৯২ সালের সংবিধান রাষ্ট্রপতি, সংসদ, মন্ত্রিসভা, রাষ্ট্র পরিষদ এবং একটি স্বাধীন বিচার বিভাগের মধ্যে ক্ষমতা ভাগ করে। সরকার সর্বজনীন ভোটাধিকার দ্বারা নির্বাচিত হয়।

সরকার 
দশ বছরের বিরতির পর ১৯৯২ সালের মাঝামাঝি সময়ে রাজনৈতিক দলগুলো বৈধ হয়। চতুর্থ প্রজাতন্ত্রের অধীনে ২০ টিরও অধিক নিবন্ধিত রাজনৈতিক দল রয়েছে।  দুটি প্রধান দল হল জাতীয় গণতান্ত্রিক কংগ্রেস এবং নিউ প্যাট্রিয়টিক পার্টি । ন্যাশনাল ডেমোক্রেটিক কংগ্রেস হল জেরি জন রাওলিংসের অস্থায়ী জাতীয় প্রতিরক্ষা কাউন্সিলের উত্তরসূরি সংগঠন যা ১৯৮১ থেকে ১৯৯২ পর্যন্ত ক্ষমতায় ছিল 

১৯৯২ সালে প্রতিষ্ঠিত নিউ প্যাট্রিয়টিক পার্টি, গোল্ড কোস্টের দ্য বিগ সিক্স ইন্ডিপেন্ডেন্স অ্যাচিভার পার্টি ইউনাইটেড গোল্ড কোস্ট কনভেনশন (ইউজিসিসি) এর উত্তরসূরি; পিপলস ন্যাশনাল কনভেনশন, এবং কনভেনশন পিপলস পার্টি, একই নামের কোয়ামে এণক্রুমাহ  এর মূল পার্টির উত্তরসূরি, যেটি ১৯৫৭ থেকে ১৯৬৬ সালে স্বাধীনতার ঘোষণা থেকে ১০ বছর ঘানার বর্তমান সরকার ছিল, ১৯৫৬, ১৯৬০ সালের নির্বাচনে জয়লাভ করে, এবং ১৯৬৫। 

জাতীয় গণতান্ত্রিক কংগ্রেস ১৯৯২, ১৯৯৬, ২০০৮ এবং ২০১২ সালে রাষ্ট্রপতি এবং সংসদীয় নির্বাচনে জয়লাভ করে। নিউ প্যাট্রিয়টিক পার্টি ২০০০, ২০০৪ এবং ২০১৬ সালে রাষ্ট্রপতি এবং সংসদীয় নির্বাচনে জয়লাভ

তথ্যসূত্র 

ঘানার রাজনীতি